Likumprojekts

**Grozījumi** [**Personu apliecinošu dokumentu likumā**](http://likumi.lv/ta/id/243484-personu-apliecinosu-dokumentu-likums)

Izdarīt [Personu apliecinošu dokumentu likumā](http://likumi.lv/ta/id/243484-personu-apliecinosu-dokumentu-likums) (Latvijas Vēstnesis, 2012, 18., 84. nr.; 2014, 140. nr.) šādus grozījumus:

1. Papildināt 2. pantu ar piekto daļu šādā redakcijā:

"(5) Ja iekšlietu ministrs ir pieņēmis lēmumu par aizliegumu Latvijas pilsonim, nepilsonim, personai, kurai Latvijas Republikā piešķirts bezvalstnieka vai alternatīvais statuss, vai bēglim izceļot no Latvijas Republikas, minētajai personai izsniegtais personu apliecinošais dokuments nav ceļošanas dokuments uz lēmumā noteikto laiku."

1. 5. pantā:

izteikt pirmās daļas 5. punktu šādā redakcijā:

"5) Latvijā akreditētas ārvalstu diplomātiskās vai konsulārās pārstāvniecības, starptautiskās organizācijas vai tās pārstāvniecības, cita starptautisko tiesību subjekta, konsulārās iestādes darbinieka, šāda darbinieka ģimenes locekļa vai privātā mājkalpotāja personas apliecība (turpmāk – akreditētas personas apliecība).";

izteikt trešās daļas pirmo teikumu šādā redakcijā:

"Personas apliecība izmantojama kā ceļošanas dokuments, dodoties uz ārvalstīm, ja tas paredzēts Latvijas Republikai saistošos starptautiskajos līgumos, izņemot gadījumu, ja iekšlietu ministrsir pieņēmis lēmumu par aizliegumu izceļot no Latvijas Republikas personu apliecinoša dokumenta turētājam."

1. Papildināt 9. pantu ar sesto daļu šādā redakcijā:

"(6) Ja iekšlietu ministrs ir pieņēmis lēmumu par aizliegumu personai izceļot no Latvijas Republikas, obligāts personu apliecinošs dokuments Latvijas pilsonim vai nepilsonim ir attiecīgi Latvijas pilsoņa vai nepilsoņa personas apliecība, bet personai, kurai Latvijas Republikā piešķirts bezvalstnieka vai alternatīvais statuss, vai bēglim – uzturēšanās atļauja, kas izsniegta pēc lēmuma par aizliegumu izceļot no Latvijas Republikas paziņošanas."

1. 10. pantā:

izteikt panta nosaukumu šādā redakcijā:

"**10. pants. Personu apliecinošu dokumentu izsniegšana**";

aizstāt astotās daļas 1. punktā vārdus "mēnesi no iesnieguma saņemšanas dienas" ar vārdiem un skaitli "līdz laikam, kad tiesā iesniegts šā panta astotās daļas 2. punktā minētais lūgums, bet ne ilgāk kā mēnesi no iesnieguma saņemšanas dienas";

papildināt astoto daļu ar 4. punktu šādā redakcijā:

"4) iekšlietu ministrs ir pieņēmis lēmumu par aizliegumu personai izceļot no Latvijas Republikas."

1. Papildināt 13. pantu ar 1.1 daļu šādā redakcijā:

"(11) Ja iekšlietu ministrs ir pieņēmis lēmumu par aizliegumu personu apliecinoša dokumenta turētājam izceļot no Latvijas Republikas, minētā persona nekavējoties, bet ne vēlāk kā 10 darbdienu laikā no lēmuma paziņošanas uz lēmumā noteikto laiku nodod ceļošanai nederīgo personu apliecinošo dokumentu glabāšanai izdevējiestādē, bet, ja dokumenta turētājs atrodas ārvalstī, – tuvākajā Latvijas Republikas diplomātiskajā vai konsulārajā pārstāvniecībā."

1. Papildināt 14. panta pirmo daļu aiz vārdiem un skaitļa "šā likuma 13. panta pirmajā" ar skaitli "1.1".
2. Papildināt 16. panta pirmo daļu ar 10. punktu šādā redakcijā:

"10) iekšlietu ministrs ir pieņēmis lēmumu par aizliegumu dokumenta turētājam izceļot no Latvijas Republikas, – uz lēmumā noteikto laiku. Minētais nosacījums neattiecas uz dokumentiem, kas izdoti šā likuma 9. panta sestajā daļā noteiktajā kārtībā."

Likums stājas spēkā 2017. gada 1. septembrī.

Iekšlietu ministrs

Rihards Kozlovskis